Fond za zaštitu depozita

Podgorica, 06.10.2023. godine

**Održana XXXIX sjednica Upravnog odbora Fonda za zaštitu depozita**

Upravni odbor Fonda za zaštitu depozita održao je tridesetdevetu sjednicu, kojom je predsjedavao predsjednik Upravnog odbora Fonda Vesko Lekić.

Upravni odbor Fonda je dao saglasnost Direktoru Fonda da sa Evropskom bankom za obnovu i razvoj zaključi aneks ugovora o donaciji vezano za projekat unaprjeđenja prakse upravljanja sredstvima Fonda, obzirom da je Fond zaključio sa CBCG Ugovor o izvršavanju međunarodnih platnih transakcija Fonda i primanju u depozit novčanih sredstava Fonda. Upravni odbor Fonda je ocijenio da se zaključivanjem aneksa ugovora o donaciji sa EBRD-om ostavlja mogućnost da se nakon stabilizacije uslova na finansijskim tržištima ponovo razmotri mogućnost nastavljanja realizacije predmetnog projekta.

Upravni odbor Fonda je razmotrio izvještaj o visini ukupnih depozita, visini garantovanih depozita u bankarskom sistemu Crne Gore i stanju sredstava Fonda na 31.08.2023. godine. Konstatovano je da ukupna sredstva Fonda na 31.08.2023. godine iznose 167,84miliona eura, ukupni depoziti iznose 5,51 milijardi eura, a garantovani depoziti iznose 2,11 milijardi eura.

Upravni odbor Fonda je na današnjoj sjednici razmotrio i druga tekuća pitanja iz svoje nadležnosti.